**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

**«Коми Республикаын ичöт да шöр предпринимательство сöвмöдöм да сылы отсöг сетöм (2010-2011 вояс)» дыр кадся торъя мога республиканскöй уджтас йылысь» Коми Республикаса Правительстволöн 2009 во кöч тöлысь 14 лунся 262 №-а шуöмö вежсьöмъяс пыртöм йылысь**

Коми Республикаса Правительство шуис:

1. Пыртны «Коми Республикаын ичöт да шöр предпринимательство сöвмöдöм да сылы отсöг сетöм (2010-2011 вояс)» дыр кадся торъя мога республиканскöй уджтас йылысь» Коми Республикаса Правительстволöн 2009 во кöч тöлысь 14 лунся 262 №-а шуöмö вежсьöмъяс содтöд серти:

Коми Республикаса государственнöй эмбур лыддьöгö пыртöм Коми Республикаса государственнöй эмбур кöртымö сетан пöрадок, мый вылö правоыс абу мукöд йöзлöн (ичöт да шöр предпринимательство субъектъяслöн эмбур право кындзи), сiйöс ичöт да шöр предпринимательство субъектъяслы да ичöт да шöр предпринимательство субъектъяслы инфраструктура лöсьöдысь организацияяслы дыр кад вылö киö сетöм да (либö) вöдитчыны сетöм могысь (сы лыдын кöртымö босьтан кокньöдöн ставкаяс кузя) (13 №-а содтöд) гижны содтöдын индöм серти.

2. Тайö шуöмыс вынсялö сiйöс кырымалан лунсянь.

Коми Республикаса Юралысьöс Медводдза вежысь А.Чернов

Сыктывкар

2010 вося сора тöлысь 12 лун

211 №

Коми Республикаса Правительстволöн

2010 во сора тöлысь 12 лунся 211 №-а шуöм дорö

СОДТÖД

««Коми Республикаын ичöт да шöр предпринимательство

 сöвмöдöм да сылы отсöг сетöм (2010-2011 вояс)»

дыр кадся торъя мога республиканскöй

уджтас дорö

13 СОДТÖД

Коми Республикаса государственнöй эмбур лыддьöгö пыртöм

Коми Республикаса государственнöй эмбур кöртымö сетан

**ПÖРАДОК**,

мый вылö правоыс абу мукöд йöзлöн (ичöт да шöр предпринимательство субъектъяслöн эмбур право кындзи), сiйöс ичöт да шöр предпринимательство субъектъяслы да ичöт да шöр предпринимательство субъектъяслы инфраструктура лöсьöдысь организацияяслы дыр кад вылö киö сетöм да (либö) вöдитчыны сетöм могысь (сы лыдын кöртымö босьтан кокньöдöн ставкаяс кузя)

I. Панас

1. Тайö Пöрадокыс урчитö Коми Республикаса государственнöй эмбур лыддьöгö пыртöм Коми Республикаса государственнöй эмбур кöртымö сетан механизм, мый вылö правоыс абу мукöд йöзлöн (ичöт да шöр предпринимательство субъектъяслöн эмбур право кындзи), (водзö – Лыддьöг), сiйöс ичöт да шöр предпринимательство субъектъяслы да ичöт да шöр предпринимательство субъектъяслы инфраструктура лöсьöдысь организацияяслы дыр кад вылö киö сетöм да (либö) вöдитчыны сетöм могысь, (сы лыдын кöртымö босьтан кокньöдöн ставкаяс кузя) (водзö – кöртымö босьтöм).

II. Лыддьöгö пыртöм Коми Республикаса государственнöй эмбур ичöт да шöр предпринимательство субъектъяслы да инфраструктура организацияяслы

кöртымö сетан пöрадок

2. Лыддьöгö пыртöм Коми Республикаса государственнöй эмбур, Сыктывкарын Ухта туй, 2 инпас кузя овтöм жыръяс кындзи, ичöт да шöр предпринимательство субъектъяслы кöртымö сетöмыс лоö государственнöй преференцияöн.

3. Лыддьöгö пыртöм Коми Республикаса государственнöй эмбур сетсьö ичöт да шöр предпринимательство субъектъяслы кöртымö, кодъяс лöсялöны условиеяслы, мый урчитöма «Россия Федерацияын ичöт да шöр предпринимательство сöвмöдöм йылысь» Федеральнöй оланпаслöн 4 статьяöн (водзö – Федеральнöй оланпас), а сiдзжö, кодъяслöн:

1) абу уджйöзыс Россия Федерацияса бюджетнöй системаö да небюджетнöй фондъясö вот, öктас, пеня да мукöд быть мынтöм серти.

2) абу уджйöзыс Коми Республикаса государственнöй эмбур кöртымалан сёрнитчöмъяс кузя ;

3) найö абу бырöдан, выль ног котыртан либö банкротство выйын;

4. Кöртымö босьтан сёрнитчöм кырымалöм могысь ичöт да шöр предпринимательство субъектъяс сетöны Коми Республикаса йöзлы отсöг сетан агенствоö (водзö – Агентство) татшöм документъяс:

1) Лыддьöгö пыртöм Коми Республикаса государственнöй эмбур кöртымö босьтöм йылысь шыöдчöм произвольнöй формаын коран эмбурсö, вöдитчан кадсö да могсö индöмöн;

2) «Конкуренция дорйöм йылысь» Федеральнöй оланпаслöн 20 статьяса 1 юкöнлöн 2-6 пунктъясöн урчитöм документъяс;

3) Юридическöй кывкутысьясöс (ас вылö уджалысьясöс) пасъян öтувъя государственнöй реестрысь выписка, мый босьтöма шыöдчöм сетан лунöдз öти тöлысьысь абу водзджык;

4) воддза календарнöй во вылö уджалысьяслöн шöр лыд йылысь юöр;

5) вузöс (уджъяс, услуга) иналöмысь выручка йылысь юöр воддза календарнöй воысь содтöд дон вылö вот артышттöг;

6) вот, öктас, страхöвöй взносъяс, пеня да вот санкцияяс мынтöм кузя кывкутöмъяс вот мынтысьысьöн збыльмöдöм йылысь справка, Россия Федерацияса ФВС-лöн 2005 во ода-кора тöлысь 23 лунся ММ-3-19/206@ №-а тшöктöдöн вынсьöдöм форма серти, мый лöсьöдöма шыöдчöм сетан лунöдз тöлысьысь абу водзджык;

7) юöр сы йылысь, мый юридическöй кывкутысь (ас вылö уджалысь морт) абу бырöдан, банкротство выйын.

Документъяс сетан кадпассö да кадсö пасйöны Агентствоöн нуöдан учёт журналын.

Ичöт да шöр предпринимательство субъектъяс кывкутöны юöрлöн збыльлун вöсна Россия Федерацияса законодательство серти.

5. Агентство видзöдö ичöт да шöр предпринимательство субъектъясöн сетöм документъяслысь тырвыйöлун (комплектносьт), тайö Пöрадоклöн 4 пунктöн индöм корöмъяслы лöсялöмсö, а сiдзжö тайö Пöрадоклöн 3 пунктöн индöм условиеяслы лöсялöмсö, дасьтö государственнöй преференция сетöм вылö сöгласие сетöм йылысь шыöдчöм, Лыддьöгö пыртöм Коми Республикаса государственнöй эмбур кöртымö сетöмöн государственнöй преференция сетöм йылысь Агентстволысь решение бала, да мöдöдö найöс ичöт да шöр предпринимательство субъектъясöн сетöм документъясöн öттшöтш Коми Республика кузя Федеральнöй антимонопольнöй службаса веськöдланiнö видлалöм вылö (водзö – антимонопольнöй служба).

Сэтшöм случай дырйи, кор аддзöма тырмытöмтор (абу тырманатор), абу лöсялöмöн оформитöма ичöт да шöр предпринимательство субъектъясöн сетöм документъяс, мый урчитöма тайö Пöрадоклöн 4 пунктöн, а сiдзжö оз лöсяв условиеяслы, мый урчитöма тайö Пöрадоклöн 3 пунктöн, Агентство мöдöдö ичöт да шöр предпринимательство субъектъяслы государственнöй преференция сетöм вылö сöгласие сетöм йылысь шыöдчöм да Лыддьöгö пыртöм Коми Республикаса государственнöй эмбур кöртымö сетöмöн государственнöй преференция сетöм йылысь Агентстволысь решение бала дасьтöмын öткажитöм йылысь решение.

Ичöт да шöр предпринимательство субъектъясöн сетöм документъяс Агентствоöн видлалан кадколастыс оз вермы лоны Агентствоö сетöм документъяс регистрируйтан кадпассянь 25 календарнöй лунысь унджык найöс антимонопольнöй службаö видлавны мöдöдан кадпасöдз либö ичöт да шöр предпринимательство субъектъяслы тайö пунктса медводдза абзацын индöм шыöдчöм дасьтöмын öткажитöм йылысь решение мöдöдан кадпасöдз.

6. Государственнöй преференция сетöм вылö сöгласие сетöм йылысь (сетöмын öткажитöм йылысь) антимонопольнöй службалöн решение вылö подуласьöмöн Агентство сiйöс пöлучитан кадпассянь 5 уджалан лунысь оз сёрджык примитö Лыддьöгö пыртöм Коми Республикаса государственнöй эмбур кöртымö сетöм йылысь (сетöмын öткажитöм йылысь) решение.

Примитöм решение серти Агентство мöдöдö ичöт да шöр предпринимательство субъектлы сы серти решение примитöм йылысь уведомление Федеральнöй оланпасöн урчитöм кадколастö.

Лыддьöгö пыртöм Коми Республикаса государственнöй эмбур кöртымö сетöм йылысь решение примитöм случай дырйи Агентство сiдзжö мöдöдö эмбур кöртымалан сёрнитчöм бала.

7. Ичöт да шöр предпринимательство субъект, код серти примитöма решение öткажитöм йылысь шыöдчöм дасьтöмын, мый индöма тайö Пöрадоклöн 4 пунктын, да Лыддьöгö пыртöм Коми Республикаса государственнöй эмбур кöртымö сетöмöн государственнöй преференция сетöм йылысь Агентстволысь решение бала дасьтöмын, либö Лыддьöгö пыртöм Коми Республикаса государственнöй эмбур кöртымö сетöмын öткажитöм йылысь решение, сылöн эм право выльысь шыöдчыны аддзöм тырмытöмторъяс бырöдöм бöрын тайö Пöрадокöн урчитöм условиеяс серти.

8. Лыддьöгö пыртöм Коми Республикаса государственнöй эмбур кöртымö босьтöм йылысь некымын шыöдчöм воöм дырйи, кор эмöсь мукöд öткодь условие, ыджыдджык правосö сетöны первой шыöдчысьлы.

9. Ичöт да шöр предпринимательство субъектъяскöд сёрнитчöмсö кырымалöны вит воысь оз этшаджык кад вылö.

10. Ичöт да шöр предпринимательство субъектъяслы, кодъяс уджалöны социальнöй тöдчанлуна туйвизьясын, мый серти лыддьöгсö вынсьöдöма Коми Республикаса Правительствоöн, оз ков мынтысьны кöртымö босьтан эмбурöн вöдитчöмысь первой тöлысьсö.

11. Лыддьöгö пыртöм Коми Республикаса государственнöй эмбур кöртымö босьтан вося ыдждасö артыштöны Коми Республикаса Правительствоöн урчитöм пöрадок серти.

III. Сыктывкарын Ухта туй, 2 инпас кузя 2 №-а корпуслöн 4 судтаын Лыддьöгö пыртöм Коми Республикаса государственнöй эмбур ичöт предпринимательство субъектъяслы кöртымö сетан пöрадок

12. Ичöт предпринимательство субъектъяслы кöртымö сетöм Сыктывкарын Ухта туй, 2 инпас кузя 2 №-а корпуслöн 4 судтаын Лыддьöгö пыртöм Коми Республикаса государственнöй эмбур (водзö – бизнес-инкубаторлöн жыр), лоö государственнöй преференцияöн.

13. Бизнес-инкубаторлöн жыръяс сетсьöны кöртымö ичöт предпринимательство субъектъяслы, кор найö лöсялöны Федеральнöй оланпаслöн 4 статьяöн урчитöм условиеяслы, а сiдзжö:

1) уджалöны государственнöя регистрируйтöмсянь öти воысь оз дырджык;

2) уджалöны бизнес-инкубаторлöн жыр специализациялы лöсялана удж серти;

3) абу уджйöзыс Россия Федерацияса бюджетнöй вот системаö да небюджетнöй фондъясö вот, öктас, пеня да мукöд быть мынтысьöм серти;

4) абу уджйöзыс удждон серти медалöм уджалысьяс водзын;

5) абу бырöдан, выль ног котыртан либö банкротство выйын;

6) кодъяслысь предпринимательскöй удж бизнес-планъяссö бöрйисны конкурс серти, мый нуöдö Коми Республикаса экономика сöвмöдан министерство (водзö – Министерство).

14. Ичöт предпринимательство субъектъяс кöртымö сетан сёрнитчöмъяс кырымалöм вылö сетöны Агентствоö татшöм документъяс:

1) бизнес-инкубатор жыръяс кöртымö сетöм йылысь шыöдчöм произвольнöй формаын коран эмбурсö, вöдитчан кадсö да могсö индöмöн;

2) документъяс, мый индöма тайö Пöрадоклöн 4 пунктса 2-7 подпунктъясöн;

3) Министерствоöн нуöдöм бизнес-планъяс конкурс серти бöръян помшуöмъяс йылысь документ копияяс, оригиналъяссö пуктöмöн, кор копияясö абу эскöдöма нотариальнöя.

Документъяс сетан кадпассö да кадсö пасйöны Агентствоöн нуöдан учёт журналын.

Ичöт предпринимательство субъектъяс кывкутöны юöрлöн збыльлун вöсна Россия Федерацияса законодательство серти.

15. Агентство видзöдö ичöт предпринимательство субъектъясöн сетöм документъяслысь тырвыйöлун (комплектносьт), тайö Пöрадоклöн 14 пунктöн индöм корöмъяслы лöсялöмсö, а сiдзжö тайö Пöрадоклöн 13 пунктöн индöм условиеяслы лöсялöмсö, дасьтö государственнöй преференция сетöм вылö сöгласие сетöм йылысь шыöдчöм, бизнес-инкубатор жыръяс кöртымö сетöмöн государственнöй преференция сетöм йылысь Агентстволысь решение бала, да мöдöдö найöс ичöт предпринимательство субъектъясöн сетöм документъясöн öттшöтш антимонопольнöй службаö сетöмöн.

Сэтшöм случай дырйи, кор аддзöма тырмытöмтор (абу тырманатор), абу лöсялöмöн оформитöма ичöт предпринимательство субъектъясöн сетöм документъяс, мый урчитöма тайö Пöрадоклöн 14 пунктöн, а сiдзжö оз лöсяв условиеяслы, мый урчитöма тайö Пöрадоклöн 13 пунктлы, Агентство мöдöдö ичöт предпринимательство субъектъяслы государственнöй преференция сетöм вылö сöгласие сетöм йылысь шыöдчöм да бизнес-инкубатор жыръяс кöртымö сетöмöн государственнöй преференция сетöм йылысь Агентстволысь решение бала дасьтöмын öткажитöм йылысь решение.

Ичöт предпринимательство субъектъясöн сетöм документъяс Агентствоöн видлалан кадколастыс оз вермы лоны Агентствоö сетöм документъяс регистрируйтан кадпассянь 25 календарнöй лунысь унджык найöс антимонопольнöй службаö видлавны мöдöдан кадпасöдз либö ичöт предпринимательство субъектъяслы тайö пунктса медводдза абзацын индöм шыöдчöм дасьтöмын öткажитöм йылысь решение мöдöдан кадпасöдз.

16. Государственнöй преференция сетöм вылö сöгласие сетöм йылысь (сетöмын öткажитöм йылысь) антимонопольнöй службалöн решение вылö подуласьöмöн Агентство сiйöс пöлучитан кадпассянь 5 уджалан лунöн примитö бизнес-инкубатор жыръяс кöртымö сетöм йылысь (сетöмын öткажитöм йылысь) решение.

Примитöм решение серти Агентство мöдöдö ичöт предпринимательство субъектлы сы серти решение примитöм йылысь уведомление Федеральнöй оланпасöн урчитöм кадколастö.

Бизнес инкубаторлысь жыръяс кöртымö сетöм йылысь решение примитöм случай дырйи Агентство сiдзжö мöдöдö эмбур кöртымалан сёрнитчöм бала.

17. Ичöт предпринимательство субъект, код серти примитöма решение öткажитöм йылысь шыöдчöм дасьтöмын, мый индöма тайö Пöрадоклöн 15 пунктын, да бизнес-инкубатор жыръяс кöртымö сетöмöн государственнöй преференция сетöм йылысь Агентстволысь решение бала дасьтöмын, либö бизнес-инкубатор жыръяс кöртымö сетöмын öткажитöм йылысь решение, сылöн эм право выльысь шыöдчыны аддзöм тырмытöмторъяс бырöдöм бöрын тайö Пöрадокöн урчитöм условиеяс серти.

18. Бизнес-инкубатор жыръяс кöртымö босьтöм йылысь некымын шыöдчöм воöм дырйи, кор эмöсь мукöд öткодь условие, ыджыдджык правосö сетöны медводдзаöн шыöдчысь ичöт предпринимательство субъектлы..

19. Ичöт предпринимательство субъектъяскöд бизнес-инкубатор жыръяс кöртымалöм вылö сёрнитчöмсö кырымалöны куим во вылö.

20. Ичöт предпринимательство субъектъяслы, кодъяс уджалöны социальнöй тöдчанлуна туйвизьясын, мый серти лыддьöгсö вынсьöдöма Коми Республикаса Правительствоöн, оз ков мынтысьны кöртымö босьтан эмбурöн вöдитчöмысь первой тöлысьсö.

21. Бизнес-инкубатор жыръяс кöртымö босьтан вося ыдждасö артыштöны Коми Республикаса Правительствоöн урчитöм пöрадок серти.

IV. Лыддьöгö пыртöм Коми Республикаса государственнöй эмбур ичöт да шöр предпринимательство субъектъяслы инфраструктура отсöг сетысь организацияяслы кöртымö сетан пöрадок

22. Лыддьöгö пыртöм Коми Республикаса государственнöй эмбур сетсьö организацияяслы, кодъяс сетöны инфраструктура отсöг ичöт да шöр предпринимательство субъектъяслы, пöрадок серти, мый урчитöма «Кöртымö босьтан сёрнитчöмъяс, водзöстöг вöдитчыны босьтан сёрнитчöмъяс, эмбурöн дöверительнöй веськöдлан сёрнитчöмъяс, мукöд сёрнитчöм, мый артыштö государственнöй либö муниципальнöй эмбур серти киын кутан да (либö) вöдитчан правосö, кырымавны право вылö конкурсъяс либö аукционъяс нуöдан пöрадок йылысь да эмбур сикас лыддьöг йылысь, мый серти индöм сёрнитчöмъяссö вермöны кырымавны конкурс серти тöргъяс нуöдöмöн» Россияса ФАС-лöн 2010 во урасьöм тöлысь 10 лунся 67 №-а тшöктöдöн.

Вуджöдiс Кузнецова Н.А., 12 442 пас